stanford-oval/wikipedia huggingface dataset:
Pääsarja
Pääsarjan tähdet kirkkauden ja värin mukaan > Nollaiän pääsarja ZAMS

Nollaiän pääsarjalla (engl. Zero Age Main Sequence ZAMS) tarkoitetaan viivaa, jolla tähti on HR-kaaviossa asetuttuaan pääsarjaan.
Tähdillä on taipumus hieman kirkastua elinikänsä aikana. Aurinko oli nollaiän pääsarjassa 70 % nykyistä himmeämpi. Jos Auringon metallipitoisuus olisi eri, sen ZAMS-kohta olisi eri kohdassa kuin sen nykyisellä kemiallisella koostumuksella.
Alikääpiöt ovat hyvin metalliköyhiä pääsarjan tyyppisiä tähtiä. Tähden paikkaa pääsarjassa muuttavat myös sen pyöriminen, läheiset kaksoistähtikumppanit ja magneettikentät.
Tähti voi tilapäisissä purkauksissa kirkastua pääsarjasta ulos.
Nollaiän pääsarjan absoluuttinen visuaalinen kirkkaus MV ja väri-indeksi B-V.
| Absoluuttinen  näennäinen kirkkaus MV | Väri-indeksi  B-V |
| --- | --- |
2,10: -0,25
1,10: -0,20
0,30: -0,15
0,50: -0,10
1,10: -0,05
1,50: 0,00
1,74: 0,05
2,00: 0,10
2,45: 0,20
2,95: 0,30
3,56: 0,40
4,23: 0,50
Pääsarja-taulukoita

Pääsarjan tähden spektrityyppi-väri-indeksi ja lämpötila riippuvat toisistaan. 
Vastaavan spektriluokan jättiläistähdet ovat saman spektriluokan pääsarjan tähteä punaisempia eli niiden B-V on positiivinen.
Spektri, väri-indeksi B-V, lämpötila.
| Spektri | Väri-indeksi B-V | Lämpötila K |
| --- | --- | --- |
| B0 | -0,30 | 26 500 K |
| B5 | -0,16 | 13 800 K |
| A0 | 0,00 | 9 850 K |
| A5 | +0,14 | 8 260 K |
| F0 | +0,31 | 7 030 K |
| F5 | +0,43 | 6 400 K |
| G0 | +0,59 | 5 900 K |
| G5 | +0,66 | 5 660 K |
| K0 | +0,82 | 5 240 K |
| K5 | +1,15 | 4 400 K |
| M0 | +1,41 | 3 750 K |
| M5 | +1,61 | 3 100 K |
Log M on massan logaritmi.
L on luminositeetti.
Mbol on bolometrinen kirkkaus.
MV on visuaalinen kirkkaus.
R on tähden säde.
U-B, B-V jne ovat väri-indeksejä.
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| Spektriluokka | Massa  Log (Massa/Maurinko) | Luminositeetti Log (L/Laurinko) | Absoluuttinen  bolometrinen kirkkaus Mbol | Absoluuttinen  visuaalinen kirkkaus MV | Säteen logaritmi  Log (R/Raurinko) | Väri-indeksi  (U-B) | Väri-indeksi  (B-V) | Väri-indeksi  (V-R) | Väri-indeksi  (V-I) |
| O4 | 1,8 | 6 | -10,2 | -6,3 | 1,3 | ... | ... | ... | ... |
| O5 | 1,77 | 5,4 | -8,9 | -5,6 | 1,08 | -1,15 | -0,32 | ... | ... |
| O8 | 1,36 | 4,9 | -7,6 | -4,6 | 0,93 | -1,13 | -0,31 | ... | ... |
| B0 | 1,24 | 4,4 | -6,3 | -3,4 | 0,86 | -1,08 | -0,3 | ... | ... |
| B3 | 0,88 | 3,7 | -4,6 | -2,2 | 0,72 | -0,71 | -0,2 | ... | ... |
| B5 | 0,77 | 3 | -2,9 | -1,1 | 0,58 | -0,56 | -0,16 | ... | ... |
| B8 | 0,56 | 2,3 | -1,1 | -0,2 | 0,49 | -0,34 | -0,1 | ... | ... |
| A0 | 0,46 | 1,8 | 0,3 | 0,6 | 0,38 | -0,06 | 0 | 0 | 0 |
| A2 | 0,4 | 1,6 | 0,7 | 1,1 | 0,32 | ... | ... | ... | ... |
| A5 | 0,3 | 1,2 | 1,8 | 1,9 | 0,23 | 0,11 | 0,15 | ... | ... |
| F0 | 0,2 | 0,8 | 2,6 | 2,7 | 0,18 | 0,06 | 0,29 | 0,3 | 0,47 |
| F5 | 0,11 | 0,6 | 3,3 | 3,4 | 0,11 | 0,01 | 0,42 | ... | ... |
| G0 | 0,02 | 0,2 | 4,2 | 4,4 | 0,04 | 0,05 | 0,58 | 0,52 | 0,93 |
| G2 | 0 | 0 | 4,7 | 4,8 | 0 | 0,13 | 0,65 | 0,41 | 0,75 |
| G5 | -0,04 | -0,1 | 4,9 | 5,2 | -0,04 | 0,2 | 0,69 | ... | ... |
| K0 | -0,1 | -0,4 | 5,6 | 5,9 | -0,07 | 0,47 | 0,85 | 0,74 | 1,4 |
| K5 | -0,2 | -0,8 | 6,6 | 7,5 | -0,14 | 1,09 | 1,16 | 0,8 | 1,5 |
| M0 | -0,3 | -1,6 | 7,5 | 8,8 | -0,22 | 1,25 | 1,4 | ... | ... |
| M2 | -0,4 | -1,5 | 8,4 | 10,2 | -0,3 | ... | ... | ... | ... |
| M4 | -0,6 | -2 | 9,7 | 12,2 | -0,5 | ... | ... | ... | ... |
| M5 | -0,8 | -2,5 | 10,9 | 13,9 | -0,56 | 1,22 | 1,61 | ... | 2,8 |
| M6 | -1 | -2,9 | 12,1 | 15,5 | -0,9 | ... | ... | ... | ... |
Aiheesta muualla

Wikimedia Commonsissa on kuvia tai muita tiedostoja aiheesta .
Main sequence (Arkistoitu – Internet Archive)
Suurin osa tähdistä kuuluu pääsarjaan. Näitä ovat esimerkiksi 
Aurinko, Tau Tauri ja Proxima Centauri. Kuumat, siniset pääsarjan tähdet ovat suuria ja kirkkaita, ja myös lyhytikäisiä. Punaiset kääpiöt ovat himmeitä pääsarjan tähtiä, jotka ovat sinisiä viileämpiä. Ruskeat kääpiöt ovat vielä punaisia kääpiöitä himmeämpi.
Lappajärven kirkko

| Lappajärven kirkko |
| --- | --- |
 Kirkko kesäkuussa 2017.
Sijainti:  Fellmannintie 3 62600 Lappajärvi
Koordinaatit:  63°12′44.2″N, 023°38′53.0″E
Seurakunta:  Alajärven seurakunta
Rakentamisvuosi:  1765
Suunnittelija:  Matti Honka
Materiaali:  puu
Istumapaikkoja:  500
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kirkko sisältä.
Lappajärven kirkko on vuonna 1765 rakennettu kirkko Lappajärven Kirkkoniemessä. Kirkon ja viereisen tapulin on suunnitellut Matti Honka, 1840-luvulla tapulia muutettiin Jaakko Kuorikosken johdolla. Istumapaikkoja kirkossa on noin 500. Kirkon urut on Hans Heinrichin valmistamat mekaaniset 21 äänikertaiset. Saarnatuoli on Johannes Backmanin valmistama vuodelta 1765. Alttaritaulun on maalannut Ilmari Launis vuonna 1915.
Historiaa > Vanha kirkko

Kirkon paikaksi suunniteltiin myös Vimpelin Hirsiniemeä joka olisi ollut tuohon aikaan keskellä Järviseutua, mutta lopulta paikaksi valikoitui nykyinen Kirkkoniemi.  Ensimmäinen kirkko Lappajärvelle valmistui vuonna 1637 ja se oli puusta rakennettu muodoltaan suorakaiteinen ja tornillinen, kirkko sijaitsi samalla paikalla kuin nykyinen kirkko. Kirkon viereen oli myös rakennettu tapuli joka purettiin noin vuoden 1730 paikkeilla ja rakennettiin tilalle uusi tapuli joka maalattiin punaiseksi. Vuonna 1661 kirkkoa laajennettiin ja remontoitiin. Kirkkoon valmistui lehteri vuonna 1750. Koska 1700-luvun puoleenväliin mennessä kirkko alkoi ränsistyä ja olla liian pieni seurakunnan tarpeisiin päätettiin tilalle rakentaa uusi kirkko.
Historiaa > Nykyinen kirkko

Vuoden 1755 lokakuussa maaherralle esitettiin anomus uuden kirkon rakentamisesta Lappajärvelle, kirkkoa varten saatiin jo pohjapiirustukset ja ehdotuksessa oli kivikirkko, mutta lappajärveläiset eivät heikkojen varojensa ja kivien vaikean saannin takia siihen suostuneet. Uuden kirkon rakentamista johti Matti Honka ja loppuvaiheessa työtä johti hänen veljensä Juho Honka, uusi kirkko valmistui vuonna 1765.  Kirkko vihittiin käyttöön 23. helmikuuta 1766.  Kirkon seinät laudoitettiin vuonna 1784.
Sakaristo kirkon itäiseen ristivarteen on rakennettu ilmeisesti vuonna 1798 ja samassa laajennuksessa kirkkoon rakennettiin lehterit.
Kirkkoa on remontoitu vuosina 1904, 1965, 1987 ja 2014–2015. Vuoden 1904 remontin yhteydessä ikkunoiden kaarelliset yläosat muutettiin suoriksi ja länsisiiven ylempi lehteri purettiin ja alempi jäljelle jäänyt uudistettiin.  Vuonna 1936 kirkkoon maalattiin palkkitekstit, jotka kuitenkin poistettiin vuonna 1965 ja takaisin ne maalattiin vuonna 1996.  Ensimmäiset urut kirkkoon asennettiin itäisen sakariston urkuparvelle vuonna 1937 ja ne valmisti Kangasalan urkutehdas. Vuoden 1965 remontissa länsilehteri purettiin pois.  Vuoden 1987 remontin yhteydessä uusittiin urut ja asennettiin sähkölämmitys.  Talvella 2014–2015 kirkossa suoritettiin sisäremontti ja sinne rakennettiin sisä-WC. Ulkoapäin kirkko remontoitiin kesällä 2015.
Nykyinen kolmas tapuli on vuodelta 1840. Tapulissa olevat kirkonkellot ovat vuosilta 1652 ja 1727, perimätiedon mukaan isonvihan aikana aiempi isompi kirkonkelloista piilotettiin tiputtamalla järveen.  Tapulin yhteydessä oleva vaivaisukko on Erkki Lahden suunnittelema vuodelta 1840.
Sisätilat > Esineistö

Kirkon sisällä oleva 24 kynttilän kynttiläkruunu on Lappajärven nuorten miesten lahjoittama vuodelta 1772. Kaksi kirkon seitsemänhaaraista kynttilänjalkaa on Nils Röring lahjoittanut vuonna 1765.  Kirkon katosta roikkuu kirkkolaiva joka on kopio Lars Wervingin vuonna 1733 tekemästä votiivilaivasta joka luovutettiin pois vuonna 1904 ja sijaitsee nykyisin Kansallismuseossa.  Kirkon kullatun kaksipuolisen virsitaulun on suunnitellut Rijfit 1800-luvun alussa.
Sisätilat > Saarnastuoli

Kirkon saarnastuolin on tehnyt Johan Backman vuonna 1765, saarnastuoli sisältää maalauksia.
Sisätilat > Maalaukset

Ilmari Launiksen vuonna 1915 maalaaman alttaritaulun lahjoitti Isak Fellman, alttaritaulu kuvaa Jeesuksen hautausta.
Kulttuuriympäristö

Kirkon ja Kirkkoniemen on Museovirasto määritellyt yhdeksi Suomen valtakunnallisesti merkittävistä rakennetuista kulttuuriympäristöistä.  Kirkkoniemi oli myös merkitty aiemmassa vuoden 1993 inventoinnissa merkittäväksi kulttuurihistorialliseksi ympäristöksi.
Kuvia

Kirkko ennen vuotta 1904
1962
Saarnastuoli
Kirkko helmikuussa 2017
Tapuli
Sankarihaudat
Kirkkomaan portti
Siunauskappeli
Kirjallisuutta

Savola, Antti: Lappajärven Kirkkoniemi, kirkko, sekä seurakunnan rakennukset valokuvina ja perimätietona. Määritä julkaisija! ISBN 952-9884-29-X.
Savola, Antti: Lappajärveläiset sotamuistomerkit.  Lappajärvi-seura, 2002.  ISBN 952-99099-1-8.
Aiheesta muualla

Kuvia tai muita tiedostoja aiheesta Lappajärven kirkko Wikimedia Commonsissa
Richard Wagner (kirjailija)

Richard Wagner 2010.
Richard Wagner (10. huhtikuuta 1952 Lovrin, Romania – 14. maaliskuuta 2023 Berliini, Saksa) oli romaniansaksalainen kirjailija, joka sittemmin asui Saksassa.
Opiskeltuaan saksan ja romanian kieliä ja kirjallisuutta Timișoarassa Wagner työskenteli saksanopettajana ja toimittajana. Hän julkaisi saksaksi runoja ja proosaa.
Wagner kuului Aktionsgruppe Banat -kirjailijapiiriin, johon kuuluivat myös Gerhard Ortinau, Rolf Bossert, William Totok, Johann Lippet ja Ernest Wichner ja jonka lähipiirissä olivat myös Herta Müller ja Horst Samson.
Wagner joutui vuonna 1987 työ- ja julkaisukieltoon ja lähti silloisen puolisonsa Herta Müllerin (he erosivat 1989) kanssa Romaniasta. Hän asui siitä lähtien Berliinissä. Häneltä on julkaistu novelleja ja romaaneja, ja lisäksi hän kirjoitti esseitä ja kritiikkiä.
Wagner oli osallisena myös Die Achse des Guten -nimisessä keskusteluverkostossa.
Aiheesta muualla

Berliinin Freie Universitätin kirjaston (Arkistoitu – Internet Archive) linkkikokoelma
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Richard Wagner (Schriftsteller)
Käännös suomeksi
Lentolaivue 22

| Lentolaivue 22 |
| --- | --- |
 Brewster B-239
Toiminnassa:  1940
Valtio:  Suomi
Puolustushaarat:  Suomen ilmavoimat
Rooli:  hävittäjätoiminta
Osa joukkoa:  lentorykmentti 22
Koko:  laivue
Kalusto:  Brewster B-239
Komentajat
Tunnettuja komentajia:  Erkki Heinilä
Lentolaivue 22 oli Suomen ilmavoimien hävittäjälentolaivue, joka perustettiin talvisodan aikana lentorykmentti 2:n alaisuuteen. Laivue osallistui talvisodan ilmasotatoimiin, ja se lakkautettiin sodan jälkeen keväällä 1940.
Perustaminen ja toiminta talvisodassa

Laivueen perustamiskäsky annettiin 10. tammikuuta 1940. Laivueen komentajaksi määrättiin 16. tammikuuta kapteeni Erkki Heinilä, joka sai tehtäväkseen koota laivueen henkilöstön muun muassa täydennysyksiköistä sekä ulkomaalaisista vapaaehtoisista. Laivueelle oli varattu kalustoksi Yhdysvalloista ostetut Brewster B-239 -hävittäjät, jotka olivat kokoonpantavina Saabin Trollhättanin tehtailla Ruotsissa. Lentävän ja  teknisen henkilöstön suhteen valmis, vielä ilman lentokalustoa ollut laivue tukeutui Hollolan Pyhäniemen Vesijärven jäälle auratulle lentokentälle. Laivueeseen muodostettiin 23. helmikuuta 1940 1. lentue, jonka päälliköksi määrättiin luutnantti Aulis Bremer. Ensimmäiset neljä Brewsteria saapuivat laivueelle 1. maaliskuuta. Koneita ehti saapua laivueelle vielä ennen sotatoimien loppumista kaksi lisää. Laivue teki talvisodassa yhden tuloksettoman sotalennon. Laivueelle oli lisäksi sodan loppuvaiheessa alistettu Hurricane-hävittäjäkoneita Englannista noutanut Osasto Räty.
Talvisodan jälkeen laivue siirtyi Helsinki-Malmin lentoasemalle. Laivueen henkilöstö siirrettiin 9. huhtikuuta 1940 lentorykmentti 3:een perustettavan lentolaivue 32:n rungoksi. Laivueen lentokalusto luovutettiin 19. huhtikuuta 1940 lentolaivue 24:lle.
Lehdonlampi

Lehdonlampi voi tarkoittaa seuraavia:
Lehdonlampi, lampi Keuruulla
Lehdonlampi, lampi Kuhmossa
Lehdonlampi, lampi Multialla
Rindalin kirkko

| Rindalin kirkko Rindal kirke |
| --- | --- |
 Kirkko vuonna 2012.
Sijainti:  Rindal, Norja
Kirkkokunta:  Norjan kirkko
Hiippakunta:  Nidarosin hiippakunta
Rakentamisvuosi:  1874
Materiaali:  puu
Istumapaikkoja:  420
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Rindalin kirkko (norj. Rindal kirke) on Rindalin kunnassa Norjassa sijaitseva puinen pitkäkirkko vuodelta 1874.
Aiheesta muualla

Kuvia tai muita tiedostoja aiheesta Rindalin kirkko Wikimedia Commonsissa
Lehelin metroasema

| Lehel |
| --- | --- |

 Münchenin metro 
Perustiedot
Lyhenne:  LH
Metrolinjat:  U4, U5
Paikkakunta:  München
Avattu:  27. lokakuuta 1988
Rakenne
Tyyppi:  tunneliasema
Laitureita:  1
Laituriraiteita:  2
Liukuportaita:  kyllä
Hissejä:  kyllä
Lehel on Münchenin metron asema U4 ja U5-linjoilla, se avattiin 27. lokakuuta 1988.
Rock the Night: The Very Best of Europe

| Rock the Night: The Very Best of Europe Europe |
| --- | --- | --- |

Kokoelmalevyn tiedot
 Äänitetty : 1982–1992
 Julkaistu: 25. toukokuuta 2004
 Tyylilaji: hard rock, glam metal, heavy metal
 Levy-yhtiö: Sony Music
Europen muut julkaisut
| 1982–2000 1999 | Rock the Night: The Very Best of Europe 2004 | Start from the Dark 2004 |
Rock the Night: The Very Best of Europe on vuonna 2004 julkaistu Europen kokoelmalevy, joka julkaistiin markkinoimaan yhtyeen comebackia.
Kappaleet > CD 1

"Rock the Night" (Tempest) -- 4.04
"Superstitious" (Tempest) -- 4.34
"I'll Cry for You" [acoustic] (Tempest, Graham) -- 3.58
"Cherokee" (Tempest) -- 4.10
"Stormwind" (Tempest) -- 4.28
"Sweet Love Child" (Tempest, Marcello, Michaeli) -- 4.56
"In the Future to Come" (Tempest) -- 5.00
"Here Comes the Night" (Tempest) -- 4.26
"Sign of the Times" (Tempest) -- 4.15
"Dreamer" (Tempest) -- 4.26
"Seventh Sign" (Tempest, Marcello, Michaeli) -- 4.41
"Yesterday's News" (Tempest, Marcello, Levén, Haugland, Michaeli) -- 5.26
"Got Your Mind in the Gutter" (Tempest, Hill, Marcello) -- 4.59
"Ready or Not" (Tempest) -- 4.05
"Aphasia" [instrumental] (Norum) -- 2.30
"Time Has Come" [live at Solnahallen, Stockholm 1986] (Tempest) -- 4.31
Kappaleet > CD 2

"The Final Countdown" (Tempest)
"Halfway to Heaven" (Tempest, Vallance)
"Open Your Heart" [original version] (Tempest)
"Long Time Comin'" (Tempest)
"Mr. Government Man" (Tempest, Hill)
"Carrie" (Tempest, Michaeli)
"Seven Doors Hotel" [B-side version] (Tempest)
"Girl from Lebanon" (Tempest)
"The King Will Return" (Tempest)
"More Than Meets the Eye" (Tempest, Marcello, Michaeli)
"Prisoners in Paradise" (Tempest)
"Wings of Tomorrow" (Tempest)
"On Broken Wings" (Tempest)
"Scream of Anger" (Tempest, Jacob)
"Heart of Stone" (Tempest)
"Let the Good Times Rock" [live at Ahoy Stadium, Rotterdam 1989] (Tempest)
Labroquère

| Labroquère |
| --- | --- |
 Yleisnäkymä kunnasta
 Labroquère
 Koordinaatit: 43°02′18″N, 0°35′31″E 
Valtio:  Ranska
Alue:  Occitanie
Departementti:  Haute-Garonne
Arrondissementti:  Saint-Gaudens
Pinta-ala:  
 – Kokonaispinta-ala:  4,4 km²
Väkiluku (2019):  319 
 – Väestötiheys:  73 as./km²
Kunnan numero:  31255
Infobox OKVirheellinen NIMI-arvo: 
Labroquère (oksitaaniksi: Era Broquèra) on kunta Ranskan eteläosassa Haute-Garonnen departementissa Occitanien alueella. Se sijaitsee Garonnejoen varrella, noin 15 kilometriä Saint-Gaudensin kaupungista lounaaseen.
Château de Vidaussan
Château de Vidaussan on rakennettu 1300-luvulla. Linnan kaksi tornia uusittiin 1500-luvulla, ja julkisivu sai nykyisen ulkoasunsa 1700-luvulla. Nykyisin linnassa on majoitustoimintaa.
Aiheesta muualla

Kuvia tai muita tiedostoja aiheesta Labroquère Wikimedia Commonsissa
Laksevåg

Laksevåg ja uiva telakka mereltä käsin.
Laksevåg (aiemmin Laxevaag) on entinen kunta Norjassa Hordalandin läänissä. Nykyisin se on Bergenin kaupunginosa keskustan länsipuolella. Vuonna 2011 siellä oli 38 565 asukasta.
Kaupunginosan rajat ovat lähes samat kuin entisen kunnan lukuun ottamatta pientä Gyldenprisin aluetta, joka liitettiin siihen.
Aiheesta muualla

Laksevåg Bergenin sivulla (Arkistoitu – Internet Archive)
Bergenin kaupunginosat
Arna
Bergenhus
Fana
Fyllingsdalen
Laksevåg
Ytrebygda
Årstad
Åsane
Lehel térin metroasema

Lehel tér on Budapestin metron linjan 3 asema Pestin puolella Unkarin pääkaupungissa Budapestissa. Asema on maanalainen ja se on avattu vuonna 1981. Se tunnettiin vuoteen 1990 asti nimellä Élmunkás tér.
Reading FC

Kannattajia Elm Parkilla 1913
Reading Football Club on englantilainen jalkapalloseura Readingistä, Berkshiren kreivikunnasta. Seuran edustusjoukkue on pelannut Englannin korkeimmalla sarjatasolla Valioliigassa vuosina 2006–2008 ja kaudella 2012–2013.  Kaudella 2022–2023 se pelaa toiseksi korkeimmalla sarjatasolla Mestaruussarjassa.
Reading pelaa kotiottelunsa seuran puheenjohtajan John Madejskin mukaan nimetyllä Madejski Stadiumilla, jossa on 24 161 istumapaikkaa. Aiempi stadion oli nimeltään Elm Park. Seuran lempinimi on The Royals (suom. kuninkaalliset) kotikreivikunnan "kuninkaallisen Berkshiren" mukaan.
Entisiä valmentajia

Nigel Adkins
Paul Clement
Steve Coppell
Alan Pardew
Brendan Rodgers
Jaap Stam
Aiheesta muualla

Readingin sivusto (englanniksi)
Reading Valioliigan sivustolla (Arkistoitu – Internet Archive) (englanniksi)
Lars O. Meling

| Lars O>  Meling |
| --- | --- |
 Mowinckelin III hallitus. Meling kolmas vasemmalta.
Norjan kauppaministeri
 Mowinckelin III hallitus 3. maaliskuuta 1933 – 20. maaliskuuta 1935  
Edeltäjä:  Ivar Kirkeby-Garstad
Seuraaja:  Alfred Madsen
 Mowinckelin I hallitus 25. heinäkuuta 1924 – 5. maaliskuuta 1926  
Edeltäjä:  Johan Henrik Rye Holmboe
Seuraaja:  Charles Robertson
Suurkäräjäedustaja
 1937–1945 1925–1927  
Haugesundin pormestari
 1917–?  
Henkilötiedot
Koko nimi:  Lars Olai Meling
Syntynyt: 8. toukokuuta 1876 Haugesund, Norja
Kuollut: 12. toukokuuta 1951 (75 vuotta)
Ammatti:  laivanvarustaja, poliitikko
Tiedot
Puolue:  Venstre
Lars Olai Meling (8. toukokuuta 1876 Haugesund – 12. toukokuuta 1951) oli norjalainen laivanvarustaja ja Venstren poliitikko. Hän istui suurkäräjillä 1925–1927 ja 1937–1945 sekä toimi Norjan kauppaministerinä 1924–1926 ja 1933–1935. Ennen valtakunnanpoliittista uraa hän oli vuonna 1917 Haugesundin pormestari (ordfører).
Lakshmi Shankar

Lakshmi Shankar
Lakshmi Shankar (1926 Pohjois-Intia – 30. joulukuuta 2013 Simi Valley, Kalifornia) oli intialainen laulaja, tanssija ja näyttelijä. Hänestä käytettiin myös lempinimeä "Lakshmiji".
Shankar tuli alun perin tunnetuksi Intiassa Uday Shankarin tanssiseurueesta jo teini-ikäisenä. Hän sai siellä mainetta myös elokuvanäyttelijänä. Shankar sai bharata natyam -koulutusta äitinsä kannustamana. Jokin sairaus esti Shankaria jatkamasta työtään tanssijana, mutta hän saavutti myöhemmin menestystä perinteisen hindustanilaisen musiikin laulajana. 1940-luvulla hän työskenteli Jawaharlal Nehrun The Discovery of Indian sovituksen esityksessä. Hän meni naimisiin käsikirjoittaja Rajenda Shankarin (Ravi Shankarin vanhempi veli) kanssa. Hindustanilaista musiikkia hänelle opettivat Ustad Abdul Rehman Khan ja myöhemmin Ravi Shankar. Shankar edusti laulajana patiala gharana -koulukuntaa. Hän lauloi khyaleja, thumreja ja bhajaneita. Lisäksi hän äänitti tamilinkielisiä kansanlauluja ja osallistui työhön sekä elokuvissa että televisiodokumenteissa.
Shankar teki ensimmäiset esiintymisensä Intian ulkopuolella vuosina 1962–1963, jolloin kiersi länsimaissa Ravi Shankarin kanssa. Länsimaissa Shankar tuli monille tutuksi yhteistyöstään George Harrisonin kanssa. Hän oli myös henkilökohtaisessa elämässään Harrisonin läheinen ystävä. Shankar lauloi Richard Attenborough'n elokuvassa Gandhi. Hän äänitti 1960-luvulla World Pacificille albumin The Voice of Lakshmi Shankar. Hän teki levytyksiä myös muun muassa EMI Indialle ja RCA Recordsille. Shankar asui 1980-luvulta lähtien Los Angelesissa ja jatkoi kansainvälistä kiertueuraansa vieraillen usein myös synnyinmaassaan. Hän lisäksi opetti musiikkia. Vuonna 2009 Shankar oli ehdolla Grammy-palkinnon saajaksi parhaan perinteisen maailmanmusiikin albumin kategoriassa levystä Dancing In The Light..
Aiheesta muualla

Lakshmi Shankar Internet Movie Databasessa. (englanniksi)
Life Cycle

Alice Baillaud’n installaatio Life Cycle Kaskenlinnan sairaalan pääoven edessä Turussa.
Life Cycle on Alice Baillaudin installaatio Turussa Kaskenlinnan sairaalan edustalla. Teos on tilattu taiteilijalta Turun kaupungin ja Art dans la Cité -järjestön yhteistyönä. Paljastamisvuosi oli 2013.
Life Cycle kuvaa ihmistä elämänsä eri vaiheissa. Hahmot ovat siluettimaisia. Siluetin toinen puoli on valmistettu peiliteräksestä ja toinen säänkestävästä corten-teräksestä. Hahmot valikoituivat Baillaudin keskusteltua potilaiden ja henkilökunnan kanssa. Installaation vanhempi pariskunta on Kaskenlinnan asiakkaita, kun taas sekä äiti lapsensa kanssa ja nuorimies ovat sosiaali- ja terveystoimen henkilökuntaa.
Art dans la Cité -järjestön tarkoituksena on parantaa potilaiden sairaalakokemuksia taideteosten avulla.
Lauri Sauramo

Lauri Sauramo voi tarkoittaa seuraavia:
Lauri Öhman (ent. Sauramo; 1902–1969), suomalainen eversti ja yleisesikuntaupseeri
Lauri Sauramo, kirjailija Lauri Soinisen (1875–1919), käyttämä nimimerkki
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lauri Sauramo”, voi hakea sivunnimihaulla, laajalla sivunnimihaulla tai tekstihaulla.
Rompaanjärvi

| Rompaanjärvi |
| --- | --- |
Valtiot:  Suomi
Paikkakunta:  Ylitornio
Koordinaatit:  66°25′49″N, 24°49′04″E
Vesistöalue ja valuma-alueen tietoja
Laskujoki:  ei laskuojaa 
Järvinumero:  67.995.1.008
Mittaustietoja
Pinnankorkeus:  163 m  
Rantaviiva:  0,474 km  
Pinta-ala:  1,356 ha  
Saaria:  ei saaria 
 fiRompaanjärvi 
Rompaanjärvi  on Lapissa Ylitorniolla Mellajärven kylän lähellä sijaitseva lampi.
Maantietoa

Lammen pinta-ala on 1,4 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 450 metriä.
Vesistösuhteet

Lampi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Kuijasjoen valuma-alueella (67.99), jonka Mellajoen latvaosan valuma-alueeseen (67.995) se kuuluu. Lammen vedenpinnan korkeus on 163 metriä mpy.
Rantanuottaus Länsi-Afrikassa

Kalastajat vetämässä venettä rantaan San-Pédrossa, Norsunluurannikolla.
Köyttä vetäessä vartaloa nojataan taaksepäin.
Rantanuottausta Grand-Popossa Beninissä.
Rantanuottaus tai rantanuotan veto on kalastamista kuljettamalla nuotta merelle ja vetämällä se maalle rannalta käsivoimin. Rantanuottausta harjoitetaan eri puolilla maailmaa, mutta tämä artikkeli käsittelee rantanuottauksen traditiota Länsi-Afrikassa.
Kalastusvälineet

Purjemaista nuottaa käytetään yleisimmin Ghanan rannikolla. Siinä on kaksi pitkää ”siipeä”, lavat ja keskellä purjemainen pullistuma. Rantanuotat voivat olla pieniä, keskikokoisia ja isoja. Pienet nuottaverkot saattavat olla 50 metriä pitkiä ja kuusi metriä syviä. Keskikokoiset verkot voivat olla 280 metriä pitkiä ja 19 metriä syviä. Ketasta, Ghanasta löytyvät suurimmat verkot ovat 1 800 metriä pitkiä ja 18 – 22 metriä syviä. Ketan nuottaverkoissa saattaa olla irrotettavia osia, joten niitä voidaan käyttää lyhyempinä. Jokaisessa verkossa on kaksi vetoköyttä, jotka ovat noin 100 metriä pitkiä.
Rantanuottausta tehdään vain päiväsaikaan. Ison rantanuotan käyttöön tarvitaan 80 henkilöä. Verkkojen laskemiseen käytetään melottavia tai perämoottorilla varustettuja kanootteja. Ison nuotan lasku ja vetäminen voi kestää jopa 10 – 12 tuntia, kun taas keskikoinen nuotta voidaan laskea ja vetää 3 – 4 tunnissa.